|  |  |
| --- | --- |
| **Tiszaalpári Árpád Fejedelem Általános Iskola** | |
|  |  |
| NAT MŰVELTSÉGTERÜLET: | **Ember a természetben** |
|  |  |
| KERETTANTERV /átvett, adaptált/ | EMMI kerettanterv 51/2012. (XII. 21.) EMMI  rendelet alapján. |

|  |  |  |  |  |  |
| --- | --- | --- | --- | --- | --- |
| **Évfolyam** | **A tantárgy neve** | **A tantárgy** | | | |
| **Értékelése** | **Éves óraszáma** | **Heti óraszáma** | **Kerettantervi változat** |
| **7.** | **Biológia és egészségtan** | Félévkor és év végén számjegy | 72 óra | 2 óra | ’A’ változat |
| **8.** | **Biológia és egészségtan** | Félévkor és év végén számjegy | 36 óra | 1 óra | ’A’ változat |

**BIÓGIA-EGÉSZSÉGTAN**

**A változat**

**7–8. évfolyam**

A biológia tantárgy tartalma a természettudományos műveltség sajátos és egyben szerves része. Különös jelentőségét az adja, hogy az élő természettel foglalkozik, amelynek része a társadalomban élő, tanuló ember is. Az e kerettantervben szereplő biológia tantárgy témakörei, és azok feldolgozási módjai a Nat azon törekvésére építenek, amely szerint a természettudományokban való alapvető jártasság nemcsak az orvosok, mezőgazdászok, környezetvédők, biológusok és a szaktudósok, hanem minden ember számára fontos. A biológia tanulása által a diákok nemcsak az élő természet szépségét és változatosságát, de saját szervezetük működését is megismerik, miközben egyre jobban megértik a természeti törvényszerűségeket, a jelenségek hátterében zajló folyamatokat és a közöttük lévő összefüggéseket.

Az általános iskolai biológia az alsó tagozatos környezetismeret, illetve az 5–6. évfolyamon tanult természetismeret tantárgy folytatása, de azoktól eltérően már csak az élők világával foglalkozik. A tantárgy tanulásának fontos feladata a természetről és az emberről, a kettő kapcsolatáról való szemlélet formálása, a diákok egészséges életmódjának és környezettudatos magatartásának alakítása.

Annak érdekében, hogy diákjaink nyitottak legyenek a világra, tudjanak tapasztalati tényekből következtetéseket levonni, felismerjék a problémákat, keressék azok okait, és életkoruknak megfelelő válaszokat fogalmazzanak meg a felvetődött kérdésekre, a biológia tanulása során a mindennapi életben tapasztalható jelenségekből, problémákból kiindulva jutunk el a megoldáshoz szükséges ismeretekhez, és azok alkalmazásához.

A tartalmak egy része lehetőséget ad a társadalom és a gazdaság aktuális problémáinak felismerésére és értelmezésére, az aktív és felelős állampolgári magatartás gyakorlására.

A célok megvalósításához elengedhetetlen, hogy a tanulók aktívan részt vegyenek az ismeretszerzés folyamatában. Ehhez megfelelő motiváció, tanulási környezet és az (inter)aktív tanulási formákat támogató tanulásszervezés szükséges, amelynek során folyamatosan fejlődik a természettudományos gondolkodáshoz nélkülözhetetlen megfigyelőképesség, a könyvtári és más információforrások használata, az információk rögzítésének és felidézésének képessége. Ennek során alakul a diákok egyéni tanulási stílusa és együttműködési képessége, megtanulnak másokkal együttműködni és csoportban tanulni.

A 7–8. évfolyamon a diákoknak az élővilág és az élőlények iránti szeretetére és kíváncsiságára építve – a fiatalabb korra jellemző – közvetlen megfigyelésen és tapasztalatszerzésen alapuló, többnyire leíró jellegű tudásépítés mellett egyre erőteljesebben jelenik meg az absztrakt gondolkodás fejlesztése.A természet szépségére, az élővilág „érdekes dolgaira” történő rácsodálkozás a kíváncsiság kielégítése és fenntartása mellett azokat a pozitív érzelmeket mozgósítja, melyek motiváló hatása a tanulás fáradtságosabb szakaszain is átsegíti a tanulót.

A tanítás-tanulás folyamatát a fejlesztő értékelés segíti, amely támogatja a tanulónak a tanulás folyamatában való aktív részvételét, segíti a reális önismeret alakulását és az önálló tanulási stratégiák kiépítését.

A tananyag a természet leíró megismeréséből kiindulva fokozatosan halad a jelenségek hátterében lévő általános természeti törvények felismerése, a természetben lévő kölcsönhatások megismerése és megértése felé. A Föld nagy tájai zonális életközösségeinek megismerése során, a biomok jellegzetes élőlényeinek megismerése által világossá válnak a fajok elképesztő sokfélesége mögött rejlő alapvető törvényszerűségek: a testfelépítésnek és a működésnek, illetve az állati viselkedésnek a környezeti feltételekhez való alkalmazkodása. Példák sorozatán keresztül derül fény az életközösségek felépülésének törvényszerűségeire, és a fajok közötti kapcsolatok különböző típusainak megismerésére. Sor kerül a fajok sokféleségében való rendszerezés szükségszerűségének belátására és a tudományos rendsze­rezés alapjainak a megismerésére.

Az egyedekből álló szerveződés, valamint az egyedek jellemzésének és működési sajátosságainak a megismerését az egyed alatti szerveződési szintek megismerése követi: a struktúra és a funkció közötti kapcsolat megvalósulása a sejtekben és a szövetekben, a növényi és az emberi szervekben, szervrendszerekben.

A környezettudatosság és a fenntarthatóság tantárgyakon átívelő nevelési feladat, amely karakteresen kötődik a természettudományos tárgyakhoz és a biológiához. Megvalósítása leginkább az életközösséggel és az emberrel foglakozó tematikus egységeknél valósítható meg.

A tudományos megismerés során nemcsak a „mi van a természetben?”, hanem „miért éppen úgy van?” kérdésre is keressük a választ. Több témakör tartalma ad lehetőséget arra, hogy a tanulók tervezett megfigyeléseket, kísérleteket, méréseket végezzenek, és tapasztalataikról feljegyzéseket készítsenek. A balesetmentes kísérletezés fegyelemre szoktat, miközben fejleszti a megfigyelés és az elemzés képességét. Az önálló tanulás megvalósítását segítik a gyűjtőmunkára épülő, prezentációval is kísért kiselőadások és projektek, melyek információhordozók alkalmazására és természettudományi témájú ismeretterjesztő források keresésére, követésére, értelmezésére épülnek. A tudomány gyakorlati alkalmazásának felelősségét az egészség, a természeti erőforrások és a környezeti rendszerek állapotának kontextusában helyezzük el.

Az ember megismerése és egészsége fejlesztési feladataihoz kapcsolódó tartalmaknak és tevékenységeknek meghatározó szerepük van a kamaszok reális önismeretének alakításában. Nevelési feladataink súlypontjai a testi-lelki egészségre, a családi életre nevelésre, az önismeret és a társas kultúra fejlesztésére és a fenntarthatóságra koncentrálnak. Szándékainknak azonban van erkölcsi-állampolgári vetülete is, azaz az önmaga cselekedeteiért és azok következményeiért viselt felelősség tudatával rendelkező személyiség alakítása.

A Biológia és egészségtan tantárgy helyi tantervének szerkezete

A biológia és egészségtan 7–8. évfolyamra vonatkozó helyi tantervének szerkezete a következő: először a biológia és egészségtan 7-8.évfolyamra vonatkozó évfolyamonkénti tematikai egységek címeit, óraszámait tartalmazó táblázatot, majd a tematikai egységeket, fejlesztési célokat tartalmazó táblázatokat közöljük. Ezt követik tantárgyi követelmények évfolyamonkénti bontásban.

Az Biológia és egészségtan tantárgy helyi tantervében használt jelölések:

1. *Times New Roman, 12-es, dőlt, aláhúzott*: a fennmaradó 10 %-os órakeret felhasználása.
2. Times New Roman, 12-es, normál: a kerettantervben meghatározott óraszám, tartalom
3. **Times New Roman, 12-es, félkövér: minimum követelmények a Biológia - egészségtan tantárgy helyi tantervének végén található.**

**7. évfolyam - BIOLÓGIA-EGÉSZSÉGTAN**

**Heti óraszám: 2 óra**

**Éves óraszám: 72 óra**

**Célok és feladatok**

Feleleveníteni, rendszerezni, bővíteni és továbbfejleszteni a természetismeret 5–6. évfolyamán elsajátított ismereteket, készségeket, képességeket.

Megismertetni az életközösségek mint dinamikusan változó ökológiai rendszerek legjellemzőbb élőlényeit, oksági összefüggéseit, kölcsönhatásait, törvényszerűségeit, szennyeződésük leggyakoribb veszélyforrásait és következményeit.

Megláttatni a növényi és az állati testszerveződés és működés megismerése során az élővilág szépségét, sokszínűségét és változékonyságát.

Felismertetni az evolúció főbb állomásait az élőlények testszerveződésében, szerveik, szervrendszereik és életműködéseik fejlődésében.

Fejleszteni a tanulók rendszerszemléletét, a rendszerezés alapelveinek, kategóriáinak megismertetésével, és az élőlények besorolásával.

Megláttatni a rendszertan és az evolúció kapcsolatát.

Feltárni a az autotróf és a heterotróf világ kapcsolatrendszerét.

**Fejlesztési követelmények**

**A** tanuló legyen nyitott, tanúsítson érdeklődést környezete iránt. Legyen érzékeny problémáira. Tanuljon meg **tapasztalatokat, tudományos ismereteket szerezni**. Legyen képes megszerzett tudását a mindennapi életben hasznosítani. Váljon igényévé az önálló ismeretszerzés.

Ehhez az szükséges, hogy:

– legyen képes a természetben játszódó jelenségek, folyamatok, változások, kölcsönhatások tudatos megfigyelésére;

– tudjon vizsgálatokat, kísérleteket önállóan végezni és rendelkezzen megfelelő gyakorlattal az anyagok eszközök ismeretében, balesetmentes használatában;

– ismerje fel a megfigyelések, vizsgálódások feladataiban rejlő problémát, legyen képes azok tapasztalatait értelmezni, magyarázni, belőle következtetéseket levonni és róluk írásos, rajzos feljegyzéseket készíteni;

– tudja a szöveges és a képi információhordozókat önállóan használni, diagramokat elemezni, ezekből következtetéseket levonni;

– legyen képes ismereteinél a lényeges és a lényegtelen elkülönítésére, a mennyiségi és minőségi jellemzők összehasonlítására, az ok-okozati összefüggések felismerésére és magyarázatára;

– tudja használni az ismeretek megszerzésénél és reprodukálásánál a megismerési algoritmusokat,

– ismerje a környezetét károsító tényezőket, használja fel ismereteit a veszély időbeni felismerésére és elhárítására;

– tekintse környezetének védelmét elsőrendű feladatának és vegyen részt aktívan a megvalósításban.

Sajátítson el megfelelő mennyiségű és mélységű ismereteket az **élő és élettelen anyag** tulajdonságairól, szerkezetének és működésének összefüggéseiről.

A környezetben való tájékozódás érdekében szükséges tudnia, hogy a természet élő és élettelen dolgai, jelenségei, kölcsönhatásai **időben és meghatározott térben** zajlanak.

Így fontos, hogy:

– tudja, a természetben minden állandó változásban, mozgásban van,

– tudja, a természeti jelenségek, folyamatok, kölcsönhatások időben és térben játszódnak,

– értse a folyamatok időbeliségét és visszafordíthatatlanságát,

– ismerje fel az élőlények egyedfejlődési szakaszait és időtartamát,

– tudatosuljon benne, hogy az élőlények elválaszthatatlanok környezetüktől, mert azzal állandó és folytonos anyagcserét folytatnak,

– ismerje a főbb biomok, életközösségek földrajzi helyét.

Lássa a **természettudományok** XX. században bekövetkezett fejlődését és meghatározó szerepét a Föld és a földi élet jövőjében.

Ennek érdekében:

– ismerje a közvetlen tapasztalatszerzés módszereit, szerepét és jelentőségét a természettudományos megismerésben;

– tudja, hogy ezen tapasztalatait az információhordozók által bővítheti, fejlesztheti;

– fogadja kritikával az információkat, mert téves nézetekkel is találkozhat;

– értékrendjében kapjon megfelelő helyet a tudomány és a tudás tisztelete;

– ismerje hazánk kiemelkedő eredményeket elért tudósait, kutatóit, orvosait;

– legyen büszke eredményeikre, nemzetközi elismertségükre;

– törekedjen munkásságuk széles körű ismertetésére és hírnevük öregbítésére.

|  |  |  |
| --- | --- | --- |
| **Tematikai egység címe** | **Kerettantervi javasolt óraszám** | **Helyi tantervi óraszám 7. évfolyamon** |
| Az élőlények változatossága I. Csapadékhoz igazodó élet a forró éghajlati övben | 10 óra | 10 |
| Az élőlények változatossága II.  Az élővilág alkalmazkodása a négy évszakhoz | 12 | 9 |
| Az élőlények változatossága III.  Az élővilág alkalmazkodása a hideghez, és a világtenger övezeteihez | 10 | 13+*1* |
| Rendszer az élővilág sokféleségében | 10 | 23+*2* |
| Részekből egész | 11 | 10 |
| *Egyéb-szabadon választható órakeret* |  | *4* |
| **Az összes óraszám** | **53 óra** | **65 óra +** *7***óra** |

**A szakmai munkaközösség javaslata alapján helyi tantervünk a központi kerettanterv 90% feletti részét a tematikus egységek elmélyítésére, gyakorlására, képesség- és készségfejlesztésre fordítjuk.**

|  |  |  |  |  |  |  |
| --- | --- | --- | --- | --- | --- | --- |
| **Tematikai egység/**  **Fejlesztési cél** | | **Az élőlények változatossága I.**  **Csapadékhoz igazodó élet a forró éghajlati övben** | | | **Órakeret**  **10 óra** | |
| **Előzetes tudás** | | Az éghajlat elemei, talaj (humusz), éghajlati övezetek, a környezeti tényezők hatása az élőlényekre, táplálkozási lánc, a víz körforgása a természetben. | | | | |
| **A tematikai egység nevelési-fejlesztési céljai** | | A rendszerszemlélet fejlesztése az élővilág és a környezet kapcsolatának, az életközösségek szerkezetének, időbeni változásának elemzése során.  Az életközösségek belső kapcsolatainak megértése a fajok közötti kölcsönhatások típusain keresztül.  Az életközösségek veszélyeztetettségének felismerése, a lokális környezetszennyezés globális következményeinek feltárása. | | | | |
| **Problémák, jelenségek, gyakorlati alkalmazások, ismeretek** | | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások:*  Hogyan határozzák meg az élettelen környezetei tényezők az élőket, az élők az élőket, az élettelen az élőket, az élettelen az élettelent?  Miért elképzelhetetlen az ÉLET a Földön víz nélkül?  Szobanövényeink egy része trópusi eredetű. Milyen ápolási igényben nyilvánul ez meg (pl. orchideák, broméliák, kaktuszok, filodendron)?  Milyen következményekkel jár az erdők kiirtása? Milyen forrásból tudjuk C-vitamin szükségletünket kielégíteni a téli hónapokban?  *Ismeretek:*  A környezeti tényezők (fény, hőmérséklet, levegő, víz, talaj) hatása a növényzet kialakulására.  *A víz szerepe a földi élet* szempontjából (testalkotó, élettér, oldószer).  Példák az élőlényeknek a magas hőmérséklethez való alkalmazkodásra.  Az életközösségek vízszintes és függőleges rendeződése mint a környezeti feltételek optimális kihasználásának eredménye.  A forró éghajlati öv jellegzetes biomjainak jellemzése (területi elhelyezkedés, kialakulásuk okai, főbb növény- és állattani jellemzői).  Fajok közötti jellegzetes kölcsönhatások (együttélés, versengés, élősködés, táplálkozási kapcsolat) a trópusi éghajlati öv életközösségeiben.  A biológiai óra.  Az élőhelyek pusztulásának, azon belül az elsivatagosodásnak az okai és következményei. | | | | Példák a növények környezethez való alkalmazkodására (szárazságtűrő, fénykedvelő, árnyéktűrő).  Példák a víz fontosságára.  A magas hőmérséklet mellett a csapadék mennyiségéhez, illetve eloszlásához való alkalmazkodási stratégiák (testfelépítés, életmód, élőhely és viselkedés) bemutatása néhány jellegzetes forró éghajlati növény és állat példáján keresztül.  Az élővilággal kapcsolatos térbeli és időbeli mintázatok magyarázata a forró éghajlati öv biomjaiban.  A kedvezőtlen környezet és a túlélési stratégiákban megnyilvánuló alkalmazkodás  felismerése.  Táplálkozási lánc összeállítása a forró éghajlati öv biomjainak jellegzetes élőlényeiből.  A trópusokról származó gyümölcsökkel és fűszerekkel kapcsolatos fogyasztási szokások elemzése; kapcsolatuk a környezetszennyezéssel.  *Projektmunka lehetősége*: a forró éghajlati övben megvalósuló emberi tevékenység (az ültetvényes gazdálkodás, a fakitermelés, a vándorló-égető földművelés, a vándorló állattenyésztés, túllegeltetés, az emlősállatok túlzott vadászata, a gyors népességgyarapodás) hatása a természeti folyamatokra; cselekvési lehetőségek felmérése.  Az elsivatagosodás megakadályozásának lehetőségei. | *Földrajz:*  A Föld gömb alakja és a földrajzi övezetesség, a forró éghajlati öv.  Tájékozódás térképen.  *Matematika:* modellezés; összefüggések megjelenítése.  *Kémia:*  a víz szerkezete és jellegzetes tulajdonságai.  *Történelem, társadalmi és állampolgári ismeretek:*  A tengeren túli kereskedelem jelentősége (Kolumbusz Kristóf) | |

|  |  |
| --- | --- |
| Kulcsfogalmak/ fogalmak | Környezeti tényező, életfeltétel, tűrőképesség, környezethez való alkalmazkodás; trópusi esőerdő, erdős és füves szavanna, trópusi sivatag, elsivatagosodás; versengés, együttélés, táplálkozási lánc; gerinces, hüllő, madár, emlős. |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Az élőlények változatossága II.**  **Az élővilág alkalmazkodása a négy évszakhoz** | | | **Órakeret**  **9 óra** |
| **Előzetes tudás** | | A környezeti tényezők hatása az élőlényekre, az éghajlat elemei és módosító hatásai, éghajlati övezetek, táplálkozási lánc. | | | |
| **A tematikai egység nevelési-fejlesztési céljai** | | Életközösségek felépítésének és belső kapcsolatrendszerének megismerése megfigyelések és más információforrások alapján.  Az élőlények alkalmazkodásának bizonyítása a testfelépítés, életmód, élőhely és viselkedés kapcsolatának elemzésével.  Az emberi szükségletek kielégítésének környezeti következményei, veszélyei feltárása során a globális problémákról való gondolkodás összekapcsolása a lokális, környezettudatos cselekvéssel. | | | |
| Problémák, jelenségek, gyakorlati alkalmazások, ismeretek | | | Fejlesztési követelmények | **Kapcsolódási pontok** | |
| *Problémák, jelenségek, gyakorlati alkalmazások:*  Honnan „tudja” egy növény, hogy mikor kell virágoznia?  Honnan „tudja” a rigó, hogy mikor van tavasz?  Hogyan változik a rét, vagy a park füve a nyári szárazságban, illetve eső után?  A természetes növénytakaró változása a tengerszint feletti magasság, illetve az egyenlítőtől való távolság függvényében.  Hogyan alakulnak ki a savas esők és hogyan hatnak a természetre?  *Ismeretek:*  A mérsékelt övezet és a magashegységek környezeti jellemzői.  A mérsékelt éghajlati övezet biomjainak (keménylombú erdők, lombhullató erdőségek, füves puszták jellemzői) jellemzése (földrajzi helye, legjellemzőbb előfordulása, környezeti feltételei, térbeli szerkezete, jellegzetes növény- és állatfajok).  A mérsékelt öv biomjainak jellegzetes növényei és állatai.  Fajok közötti kölcsönhatások néhány jellegzetes hazai társulásban (erdő, rét, víz-vízpart).  Az ember természetátalakító munkájaként létrejött néhány tipikus mesterséges (mezőgazdasági terület, ipari terület, település) életközösség a Kárpát-medencében.  A környezetszennyezés jellemző esetei és következményei (levegő, víz, talajszennyezés).  Invazív és allergén növények (parlagfű). | | | A környezeti tényezők és az élővilág kapcsolatának bemutatása a méréskelt övi biomok néhány jellegzetes élőlényének példáján.  A környezeti tényezők élővilágra tett hatásának értelmezése a mérsékelt övi (mediterrán, kontinentális, tajga, magashegységi övezetek, déli és északi lejtők) fás társulások összehasonlításával.  A megismert állatok és növények jellemzése (testfelépítés, életmód, szaporodás) csoportosítása különböző szempontok szerint.  Példák az állatok közötti kölcsönhatásokra a jellegzetes hazai életközösségekben.  A lakóhely közelében jellegzetes természetes és mesterséges életközösségek összehasonlítása.  Az ember és a természet sokféle kapcsolatának elemzése csoportmunkában:   * A természetes élőhelyek pusztulásának okai (pl. savas eső, fakitermelés, az emlősállatok túlzott vadászata, felszántás, legeltetés, turizmus) és veszélyei; a fenntartás lehetőségei. * Aktuális környezetszennyezési probléma vizsgálata. * Az invazív növények és állatok betelepítésének következményei. * Gyógy- és allergén növények megismerése. Gyógynövények felhasználásának, az allergén növények ellen való védekezés formáinak ismerete és jelentőségének felismerése.   A lakókörnyezet közelében lévő életközösség megfigyelése: a levegő-, a víz- és a talajszennyezés forrásainak, a szennyező anyagok típusainak és konkrét példáinak megismerése, vizsgálata.  Lehetséges projektmunka: helyi környezeti probléma felismerése, a védelemre vonatkozó javaslat kidolgozása. | *Földrajz:*  Mérsékelt övezet, mediterrán éghajlat, óceáni éghajlat, kontinentális éghajlat, tajgaéghajlat, függőleges földrajzi övezetesség.  Időjárási jelenségek, a földfelszín és az időjárás kapcsolata, légköri és tengeri áramlatok (Golf-áramlat, szélrendszerek). Csapadékfajták.  *Vizuális kultúra:* formakarakterek, formaarányok.  *Magyar nyelv és irodalom:* Szövegértés – a szöveg egységei közötti tartalmi megfelelés felismerése; a szöveg elemei közötti ok-okozati, általános-egyes vagy kategória-elem viszony magyarázata.  Petőfi: Az Alföld.  *Matematika:* Algoritmus követése, értelmezése, készítése. Változó helyzetek megfigyelése; a változás kiemelése (analízis). Adatok gyűjtése, rendezése, ábrázolása. | |
| **Kulcsfogalmak/ fogalmak** | Tundra, plankton, egysejtű, moszat, szivacs, csalánozó, gerinces, hal, madár, emlős; környezeti tényező, tűrőképesség, táplálkozási hálózat, fenntartható fejlődés. | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/ Fejlesztési cél** | | **Az élőlények változatossága III.**  **Az élővilág alkalmazkodása a hideghez, és a világtenger övezeteihez** | | | **Órakeret 13+***1* **óra** |
| **Előzetes tudás** | | Éghajlati övezetek, vizek, vízpartok élővilága; környezeti tényezők, életfeltételek, a fajok közötti kölcsönhatások típusai | | | |
| **A tematikai egység nevelési-fejlesztési céljai** | | Az élővilág sokféleségének, mint értéknek felismerése.  Az életközösség anyag- és energiaáramlása és az egyensúlyi állapot közötti összefüggés megértése.  A Föld globális problémáinak összegzése, a fenntarthatóságot támogató életvitel, illetve az egyéni és közösségi cselekvés megalapozása.  A tudomány és a technika a társadalomban és a gazdaság fejlődésében játszott szerepének bemutatása konkrét példák alapján.  A kutató és mérnöki munka jelentőségét felismerő és értékelő attitűd megalapozása. | | | |
| **Problémák, jelenségek, gyakorlati alkalmazások, ismeretek** | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások:*  Miért élhetnek fenyők, illetve örökzöld növények a mediterrán és az északi mérsékelt éghajlaton is?  Miben hasonlít a sivatagi, illetve a hideg égövi állatok túlélési stratégiája?  Miben mások a szárazföldi és a vízi élőhelyek környezeti feltételei?  Milyen veszélyekkel jár a globális fölmelegedés a sarkvidékek és az egész Föld élővilágára?  *Ismeretek:*  A hideg éghajlati övezet biomjainak jellemzése az extrém környezeti feltételekhez való alkalmazkodás szempontjából.  A világtenger, mint élőhely: környezeti feltételei, tagolódása.  A világtengerek jellegzetes élőlényei, mint a vízi környezeti feltételekhez való alkalmazkodás példái.  Az életközösségek belső kapcsolatai, a fajok közötti kölcsönhatások konkrét típusai.  Anyagforgalom és energiaáramlás a tengeri életközösségekben.  *Az élőhelyek pusztulásának okai*: a prémes állatok vadászata, a túlzott halászat, a bálnavadászat, a szennyvíz, a kőolaj, a radioaktív hulladék, a turizmus következményei.  *A Föld globális problémái*: túlnépesedés – a világ élelmezése, fogyasztási szokások – anyag- és energiaválság, környezetszennyezés – a környezet leromlása.  Konkrét példák a biológiának és az orvostudománynak a mezőgazdaságra, az élelmiszeriparra, a népesedésre gyakorolt hatására.  A fenntarthatóság fogalma, az egyéni és közösségi cselekvés lehetőségei a fenntarthatóság érdekében.  *Az éghajlat hatása az épített környezetre (pl. hőszigetelés*). | | | Az extrém környezeti feltételekhez (magas és alacsony hőmérséklet, szárazság) való alkalmazkodás eredményeként kialakuló testfelépítés és életmód összehasonlítása a hideg és a trópusi övben élő élőlények példáin.  Önálló kutatómunka: a világtengerek szennyezésével kapcsolatos problémák.  A megismert élőlények csoportosítása különböző szempontok szerint.  Táplálkozási lánc és táplálékpiramis összeállítása a tengeri élőlényekből.  Példák a fajok közötti kölcsönhatásokra a tengeri életközösségekben.  Kutatómunka: nemzetközi törekvések a környezetszennyezés megakadályozására, illetve a környezeti terhelés csökkentésére. Az ember természeti folyamatokban játszott szerepének kritikus vizsgálata példák alapján.  Az életközösségek, a bioszféra stabil állapotait megzavaró hatások és a lehetséges következmények azonosítása.  A környezeti kár, az ipari és természeti, időjárási katasztrófák okainak elemzése, elkerülésük lehetőségeinek bemutatása.  *Az energiaátalakító folyamatok környezeti hatásának elemzése, alternatív energiaátalakítási módok összehasonlítása.*  *Az energiatakarékos magatartás módszereinek és ezek fontosságának megismerése önálló forráskeresés és feldolgozás alapján.*  Az ismeretszerzés eredményeinek bemutatása, mások eredményeinek értelmezése, egyéni vélemények megfogalmazása. | *Földrajz:*  hideg övezet, sarkköri öv, sarkvidéki öv.  *Matematika:* táblázatok, rajzos modellek, diagramok, grafikonok leolvasása, megértése.  *Fizika:*  Az energia-megmaradás elvének alkalmazása.  Az energiatermelés módjai, kockázatai.  A Nap energiatermelése.  Időjárási jelenségek, a földfelszín és az időjárás kapcsolata. Csapadékfajták.  Természeti katasztrófák. Viharok, árvizek, földrengések, cunamik.  *Magyar nyelv és irodalom:* szövegértés *–* a szöveg egységei közötti tartalmi megfelelés felismerése; szövegben elszórt, explicite megfogalmazott információk azonosítása, összekapcsolása, rendezése. | |
| Kulcsfogalmak/ fogalmak | Keménylombú erdő, lombhullató erdő, füves puszta, tajga, nyitvatermő, zárvatermő, gerinces, hüllő, madár, emlős; táplálkozási hálózat, táplálkozási piramis. | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Rendszer az élővilág sokféleségében** | | | **Órakeret**  **23+***2* **óra** |
| **Előzetes tudás** | | A főbb növény- és állatcsoportok tulajdonságai.  A környezethez való alkalmazkodás formái; a testfelépítés, életmód, élőhely és viselkedés kapcsolata. | | | |
| **A tematikai egység nevelési-fejlesztési céljai** | | Az élővilág rendszerezésében érvényesülő szempontok értelmezése.  A hierarchikus rendszerezés elvének alkalmazása.  A tudományos modellek változásának felismerése.  A tudományos módszerek és a nem tudományos elképzelések megkülönböztetése. | | | |
| Problémák, jelenségek, gyakorlati alkalmazások, ismeretek | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások*:  Mire jó a dolgok (könyvek, zenék, ruhák, gyűjtemények) csoportosítása és rendszerezése a hétköznapi életben?  Milyen szempontok szerint lehet csoportosítani az élőlényeket?  Miért nem igaz, hogy az ember a majomtól származik?  *Ismeretek*:  Az élőlények csoportosításának lehetőségei.  A tudományos rendszerezés alapelvei a leszármazás elve, és néhány jellegzetes bizonyítéka.  *Az élővilág törzsfejlődésének időskálája.*  Baktériumok, egysejtű eukarióták, gombák, növények és állatok  általános jellemzői.  A növények és állatok országa jellegzetes csoportjainak (törzseinek) általános jellemzői. | | | A rendszerezés és a csoportosítás közti különbség megértése.  Irányított adatgyűjtés, majd vita a darwinizmussal és az evolúcióval kapcsolatos hitekről és tévhitekről.  Főbb rendszertani kategóriák (ország, törzs, osztály, faj) megnevezése, a közöttük lévő kapcsolat ábrázolása.  A földtörténeti, az evolúciós és a történelmi idő viszonyának bemutatása, az egyes változások egymáshoz való viszonyának érzékelése.  *A hazai életközösségek jellegzetes fajainak rendszertani besorolása (ország, törzs*).  A főbb rendszertani csoportok jellemzőinek felismerése egy - egy tipikus képviselőjének példáján.  Egy magyar múzeumban, *nemzeti parkban, arborétumban*, természettudományi gyűjteményben stb. *tett látogatás* során látott, korábban ismeretlen fajok elhelyezése – a testfelépítés jellegzetességei alapján – a fő rendszertani kategóriákban. | *Magyar nyelv és irodalom:*  Egy hétköznapi kifejezés (rendszerezés) alkalmi jelentésének felismerése; a szöveg egységei közötti tartalmi megfelelés felismerése.Kulturált könyvtárhasználat.  *Matematika:* Halmazok eszközjellegű használata.  Fogalmak egymáshoz való viszonya: alá- és fölérendeltségi viszony; mellérendeltség.  Rendszerezést segítő eszközök és algoritmusok.  *Földrajz:*  *a* természetföldrajzi folyamatok és a történelmi események időnagyságrendi és időtartambeli különbségei.  *Történelem, társadalmi és állampolgári ismeretek:*  tájékozódás a térben és időben. | |
| Kulcsfogalmak/ fogalmak | Rendszerezés, rendszertani kategória; ország, törzs, osztály. | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Részekből egész** | | | **Órakeret**  **10 óra** |
| **Előzetes tudás** | | A növények és az állatok testfelépítése; táplálkozási lánc; szaporodási típusok a növény- és az állatvilágban. | | | |
| **A tematikai egység nevelési-fejlesztési céljai** | | A rendszerszemlélet fejlesztése rendszer és környezete kapcsolatának elemzésén keresztül.  A rész és egész viszonyának felismerése az élő egységes egész és a benne összehangoltan működő szerveződési szintek összefüggésében.  A növényi és az állati sejt hasonlóságainak megállapításával a természet egységére vonatkozó elképzelések formálása.  Az ember természetben elfoglalt helye a természetben megjelenő méretek és nagyságrendek érzékeltetésével.  A sejtszintű és a szervezetszintű életfolyamatok összekapcsolása a növényi sejt és növényi szervek működésének példáján. | | | |
| **Problémák, jelenségek, gyakorlati alkalmazások, ismeretek** | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások:*  Hogyan tudunk különbséget tenni élő és élettelen, növény és állat között?  Miben egyezik, és miben különbözik a madarak tojása, a halak ikrája és a mohák spórája?  Minek a megfigyelésére használunk távcsövet, tükröt, nagyítót, mikroszkópot?  Mi a magyarázata annak, hogy a táplálkozási láncok általában zöld növénnyel kezdődnek?  *Ismeretek:*  Az élő szervezet mint nyitott rendszer.  A rendszer és a környezet fogalma, kapcsolata, biológiai értelmezése.  A biológiai szerveződés egyeden belüli szintjei, a szintek közötti kapcsolatok.  Testszerveződés a növény- és állatvilágban.  Az eukarióta sejt fénymik­rosz­kópos szerkezete, a fő sejtalkotók (sejthártya, sejtplazma, sejtmag) szerepe a sejt életfolyamataiban.  A fény-, illetve az elektron­mik­roszkóp felfedezése, jelentősége a természettudományos megismerésben.  A sejtosztódás fő típusai, és szerepük az egyed, illetve a faj fennmaradása szempontjából.  A növényi és az állati szövetek fő típusai, jellemzésük.  A növények táplálkozásának és légzésének kapcsolata; jelentő­sége a földi élet szempontjából.  Az élőlényeket/sejteket felépítő anyagok (víz, ásványi anyagok, szénhidrátok, zsírok és olajok, fehérjék, vitaminok) és szerepük az életműködések megvalósulásában.  A szaporodás mint a faj fennmaradását biztosító életjelenség. Fő típusai. | | | Az élővilág méretskálája: a szerveződési szintek nagyságrendjének összehasonlítása.  A rendszer és a környezet fogalmának értelmezése az egyed, és az egyed alatti szerveződési szinteken.  A rendszerek egymásba ágyazottságának értelmezése az egyeden belüli biológiai szerveződési szintek példáján.  Növényi és állati sejt megfigyelése, összehasonlításuk.  A felépítés és a működés összefüggései a növényi és az állati sejt példáján.  Kutatómunka a mikroszkópok felfedezésével és működésével kapcsolatban.  Növényi és állati sejtek megfigyelése fénymikroszkópban.  A sejtosztódási típusok összehasonlítása az információátadás szempontjából.  Néhány jellegzetes növényi és állati szövettípus vizsgálata; a struktúra és a funkció közötti kapcsolat jellemzése a megfigyelt szerkezet alapján.  A struktúra-funkció kapcsolatának elemzése zöld levél szöveti szerkezetének vizsgálata alapján.  Az ivaros és ivartalan szaporodási módok összehasonlítása konkrét példák alapján.  Néhány jellegzetes állati és növényi szövet megfigyelése fénymikroszkópban. Vázlatrajz készítése.  A sejt anyagainak vizsgálata. A balesetmentes kísérletezés szabályainak betartása. | *Magyar nyelv és irodalom:* szövegértés – a szöveg egységei közötti tartalmi megfelelés felismerése; a szövegben megfogalmazott feltételeket teljesítő példák azonosítása.  *Matematika:* Fogalmak egymáshoz való viszonya: alá- és fölérendeltségi viszony; mellérendeltség értelmezése.  Tárgyak, jelenségek, összességek összehasonlítása mennyiségi tulajdonságaik (méret) szerint; becslés, nagyságrendek.  *Fizika:*  lencsék, tükrök, mikroszkóp.  *Kémia:*  a víz szerkezete és tulajdonságai, oldatok, szerves anyagok.  *Informatika:*  adatok gyűjtése az internetről. | |
| Kulcsfogalmak/ fogalmak | Szerveződési szint, sejt, szövet; sejtalkotó, táplálkozás, anyagszállítás, légzés, ivaros és ivartalan szaporodás. | | | | |

A fejlesztés várt eredményei az 7. évfolyam végén

–A tanuló értse az éghajlati övezetek kialakulásának okait és a biomok összetételének összefüggéseit az adott térségre jellemző környezeti tényezőkkel.

–**Ismerje a globális környezetkárosítás veszélyeit**, értse, hogy a változatosság és a biológiai sokféleség érték.

–Ismerje és megfelelő algoritmus alapján **tudja jellemezni a jellegzetes életközösségeket alkotó legfontosabb fajokat, tudjon** belőlük **táplálékláncot összeállítani**.

–Példákkal tudja illusztrálni az élőlények közötti kölcsönhatások leggyakoribb formáit.

–Tudja bemutatni az egyes életközösségek szerkezetét, térbeli elrendeződésük hasonlóságait és különbségeit.

–Ismerje az életközösségek változatosságának és változásának okait.

–Tudjon különbséget tenni csoportosítás és rendszerezés között.

–Legyen tisztába a fejlődéstörténeti rendszer alapjaival.

–**Ismerje az élővilág országait, törzseit és jellegzetes osztályait.**

–**Tudja elhelyezni** morfológiai jellegzetességeik alapján, **az ismert élőlényeket a fejlődés-történeti rendszerben** (maximum osztály szintig).

–Lássa a **sejtek, szövetek**, és szervek felépítése és működése közötti összefüggést.

–Értse a sejtszintű és a szervezetszintű életfolyamatok közötti kapcsolatot.

–**Ismerje az ivaros és az ivartalan szaporodás** előnyeit és hátrányait, szerepüket a fajok fennmaradásában, a földi élet változatosságának fenntartásában.

–**Tudjon önállóan és társaival együttdolgozva megfigyeléseket, vizsgálódásokat**, kísérleteket **végezni**, tapasztalatairól feljegyzéseket készíteni.

–**Rendelkezzen jártassággal a mikroszkóp használatában**.

**Szakmai munkaközösség javaslatára a helyi tantervünkben megfogalmazott minimum követelményeket a továbbhaladás feltételének tekintjük.**

**8. évfolyam - BIOLÓGIA-EGÉSZSÉGTAN**

**Heti óraszám: 1 óra**

**Éves óraszám: 36 óra**

**Célok és feladatok**

Megismertetni az emberi test szerveződését, működését, szabályozó folyamatait, kamaszkori változásait és a tennivalókat.

Megértetni, hogy a környezet, az életvitel és a szervezet egészségi állapota szorosan összefügg egymással.

Beláttatni a betegségmegelőzés, valamint a betegápolási és elsősegélynyújtási ismeretek, gyakorlatok sajátításának fontosságát.

Tudatosítani a káros szenvedélyek szervezetre gyakorolt hatását, következményeit és kialakulásuk megelőzésének fontosságát.

Megértetni és elfogadtatni, hogy a tudás, az egészség és a becsület pénzzel nem megvehető emberi érték, melynek védelme minden ember legfontosabb feladat.

Segíteni a környezetvédelem és az egészséges életvitel szokásrendszerének elsajátítását, mindennapi életben való használatát.

Továbbfejleszteni és gyakoroltatni az önálló ismeretszerzés megismerési módszereit, az információhordozók használatát.

Elsajátíttatni az ismeretek megszerzése és a feladatok megoldása során, a társakkal való együttdolgozás technikáit

.  
**Fejlesztési követelmények**

**A** tanuló legyen nyitott, tanúsítson érdeklődést szervezete iránt. Legyen érzékeny problémáira. Tanuljon meg **tapasztalatokat, tudományos ismereteket szerezni**. Legyen képes megszerzett tudását a mindennapi életben hasznosítani. Váljon igényévé az önálló ismeretszerzés.

Ehhez az szükséges, hogy:

– legyen képes a szervezetében játszódó jelenségek, folyamatok, változások, kölcsönhatások tudatos megfigyelésére;

– tudjon vizsgálatokat, kísérleteket önállóan végezni és rendelkezzen megfelelő gyakorlattal az anyagok eszközök ismeretében, balesetmentes használatában;

– ismerje fel a megfigyelések, vizsgálódások feladataiban rejlő problémát, legyen képes azok tapasztalatait értelmezni, magyarázni, belőle következtetéseket levonni és róluk írásos, rajzos feljegyzéseket készíteni;

– tudja a szöveges és a képi információhordozókat önállóan használni, diagramokat elemezni, ezekből következtetéseket levonni;

– legyen képes ismereteinél a lényeges és a lényegtelen elkülönítésére, a mennyiségi és minőségi jellemzők összehasonlítására, az ok-okozati összefüggések felismerésére és magyarázatára;

– tudja használni az ismeretek megszerzésénél és reprodukálásánál a megismerési algoritmusokat,

– vegye észre az egészséges test felépítésének és működésének csodáit;

– ismerje az egészségét károsító tényezőket, használja fel ismereteit a veszély időbeni felismerésére és elhárítására;

– tekintse egészségének védelmét elsőrendű feladatának és vegyen részt aktívan a megvalósításban.

Sajátítson el megfelelő mennyiségű és mélységű ismereteket az **élő és élettelen anyag** tulajdonságairól, szerkezetének és működésének összefüggéseiről.

Ennek érdekében:

– ismerje meg a legfontosabb szerves és szervetlen anyagok jellemző tulajdonságait;

– tudja az élelmiszerek, ételek tápanyag-tartalmát és táplálkozását e szerint alakítsa;

– értse, hogy az élő szervezetet felépítő anyagok mennyisége, aránya és szerkezete elválaszthatatlan a mű­ködéstől;

– ismerje fel az élő anyag különböző megjelenési formáiban a hasonlóságokat és a különbségeket;

– legyenek biztos ismeretei a szervezetet károsító anyagok (nikotin, alkohol és a drog) mérgező hatásáról kipróbálásuk és használatuk veszélyeiről;

|  |  |  |  |
| --- | --- | --- | --- |
| **Témák** | | **Összóraszám** | |
| **Száma** | **Neve** | **Kerettantervi óraszám** | **Helyi  felhasználás** |
| 1. | Szépség, erő, egészség | 10 | 7 |
| 2. | A szervezet anyagforgalma | 13 | 9 |
| 4. | A belső környezet állandóságának biztosítása | 11 | 9 |
| 5. | A fogamzástól az elmúlásig | 10 | 7 |
|  | *Egyéb felhasználás a helyi tantervű órákhoz* |  | *4* |
|  | **Összesen:** | 44 | **32+*4*** |

**A szakmai munkaközösség javaslata alapján helyi tantervünk a központi kerettanterv 90% feletti részét a tematikus egységek elmélyítésére, gyakorlására, képesség- és készségfejlesztésre fordítjuk.**

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Szépség, erő, egészség** | | | **Órakeret**  **7 óra** |
| **Előzetes tudás** | | A kültakaró és a mozgás szerveinek legfontosabb jellemzői;  a hám-, a kötő- és támasztó-, valamint az izomszövetek szerkezete. | | | | |
| **A tematikai egység nevelési-fejlesztési céljai** | | Az egészséges életvitel szokásrendszerének kialakítása érdekében a rendszeres testmozgás és a bőrápolás iránti igény felkeltése.  Az egészséget veszélyeztető tényezők azonosítása, az ismeretek és tapasztalatok felhasználása a veszély időbeni érzékelése és elhárítása érdekében.  A fogyatékkal élő emberekkel tanúsított elfogadó, segítő, megértő magatartás erősítése.  A reális énkép és az önismeret fejlesztése. | | | | |
| Problémák, jelenségek, gyakorlati alkalmazások, ismeretek | | | Fejlesztési követelmények | **Kapcsolódási pontok** | | |
| *Problémák, jelenségek, gyakorlati alkalmazások:*  Milyen szerepe van a bőrnek és függelékeinek (haj, köröm) a vonzó megjelenésben?  Mikor és miért izzadunk?  Házi kozmetikumok használata, illetve hogyan válasszunk kozmetikai szereket?  Milyen kapcsolat van az ember mozgása és fizikai munkavégzése között?  *Ismeretek:*  Az emberi test síkjai, szimmetriája, formavilága, esztétikuma.  A bőr felépítése és funkciói.  A bőr szerepe a külső testkép kialakításában: a bőr kamaszkori változásainak okai, következményei.  A bőr- és szépségápolás.  A bőr védelme; bőrsérülések és ellátásuk.  Bőrbetegségek (bőrallergia, fejtetvesség, rühatka, gombásodás).  A mozgásszervrendszer aktív és passzív szervei. Az ember mozgásának fizikai jellemzése (erő, munkavégzés).  A csontok kapcsolódása.  Az ízület szerkezete. A porcok szerepe a mozgásban.  Mozgássérülések (ficam, rándulás, törés) ellátása, mozgásszervi betegségek (csipőficam, gerincferdülés, lúdtalp) és megelőzésük.  A mozgás, az életmód és az energia-szükséglet összefüggései. | | | A kétoldali szimmetria felismerése, példák szimmetrikusan és aszimmetrikusan elhelyezkedő szervekre.  A bőr szöveti szerkezetének és működésének összefüggése.  Példák a szerkezeti változás – működésváltozás összefüggésére.  A pattanás, a zsíros és a száraz bőr, a töredezett haj és köröm összefüggése a bőr működésével.  Öngyógyítás és az orvosi ellátás szükségességének felismerése.  Elsősegélynyújtás bőrsérülések esetén.  Környezetkímélő tisztálkodási és tisztítószerek megismerése, kipróbálása.  Az emberi csontváz fő részei, a legfontosabb csontok felismerése.  Példák gyűjtése a jellegzetes csontkapcsolatokra.  Elsősegélynyújtás gyakorlása mozgássérülések esetén.  A mozgássérült és mozgáskorlátozott emberek segítése.  Sportoló és nem sportoló osztálytársak napi-és hetirendejének összehasonlítása, elemzése a mozgás (edzés), pihenés, tanulás egyensúlya a test napi energiaigénye szempontjából.  Önálló gyűjtőmunka: sportolók, edzők, gyógytornászok, ortopéd orvosok stb. élményei, tapasztalatai a mozgás és a testi-lelki egészség kapcsolatáról. | *Informatika:*  adatok gyűjtése az internetről.  *Magyar nyelv és irodalom:*  a szöveg elemei közötti ok-okozati, általános-egyes vagy kategória-elem viszony felismerése.  *Matematika:* Modellezés; összefüggések megjelenítése.  Szimmetria, tükrözés.  *Kémia:*  az oldatok kémhatása.  *Fizika:*  erő, forgatónyomaték; mechanikai egyensúly.  *Testnevelés és sport:*  a bemelegítés szerepe a balesetek megelőzésében. | | |
| Kulcsfogalmak/ fogalmak | Kültakaró, mozgás-szervrendszer, ízület. | | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **A szervezet anyag- és energiaforgalma** | | | **Órakeret**  **9 óra** |
| **Előzetes tudás** | | A sejt felépítése, sejtszintű életfolyamatok, a tápcsatorna szakaszai és fő működéseik, a táplálékok tápanyagtartalma. A légző szervrendszer részei és működéseik; a keringés szervei és szerepük a szervezet működésében. | | | |
| **A tematikai egység nevelési-fejlesztési céljai** | | A sejtszintű és a szervezetszintű életfolyamatok összekapcsolásával a rendszerfogalom mélyítése.  A saját és mások egészségének megőrzése iránti felelős magatartás erősítése.  Az egészséges táplálkozás jellegzetességeire építve a tudatos fogyasztói szokások megalapozása, erősítése.  Az orvoshoz fordulás céljának, helyes időzítésének tudatosítása, illetve baleset esetén a tudatosan cselekvő magatartás megalapozása. | | | |
| Problémák, jelenségek, gyakorlati alkalmazások, ismeretek | | | Fejlesztési követelmények | **Kapcsolódási pontok** | |
| *Problémák, jelenségek, gyakorlati alkalmazások:* Miért van szüksége szervezetünknek különböző tápanyagokra (fehérjékre, szénhidrátokra és zsírokra)? Miben különbözik a be- és a kilélegzett levegő összetétele, és mi a különbség magyarázata?  Hogyan jutnak tápanyaghoz és oxigénhez a szervezetünk belsejében található sejtek?  Mitől függ, hogy mennyi folyadékot kell elfogyasztanunk egy nap? *Ismeretek:* Az élőlényeket felépítő szervetlen és szerves anyagok (víz, ásványi anyagok, szénhidrátok, zsírok és olajok, fehérjék, vitaminok) szerepe.  A tápcsatorna részei és szerepük a tápanyagok emésztésében és felszívódásában.  Az egészséges táplálkozás jellemzői (minőségi és mennyiségi éhezés, alapanyagcsere, testtömeg-index, normál testsúly).  A vér és alkotóinak szerepe az anyagszállításban.  A légzési szervrendszer részei és működésük. Hangképzés és hangadás.  A keringési rendszer felépítése és működése.  A táplálkozás és a légzés szerepe szervezet energiaellátásában.  A vér szerepe a szervezet védelmében és belső állandóságának fenntartásában. Immunitás, vércsoportok.  A védőoltások jelentősége.  A kiválasztásban résztvevő szervek felépítése és működése.  A vízháztartás és a belső környezet állandósága. A só- és vízháztartás összefüggése.  Vérzéstípusok - vérzéscsillapítások.  Légzőszervi elváltozások, betegségek megelőzése.  A szív és az érrendszeri beteg­ségek tünetei és következményei.  Az alapvető életfolyamatok (légzés, pulzusszám, vérnyomás, testhőmérséklet és vércukorszint) szabályozásának fontossága a belső környezet állandóságának fenntartásában.  A rendszeres szűrővizsgálat, önvizsgálat szerepe a betegségek megelőzésében.  Betegjogok: az orvosi ellátáshoz való jog; háziorvosi és szakorvosi ellátás. | | | A táplálékok csoportosítása jellegzetes tápanyagtartalmuk alapján.  A fő tápanyagtípusok útjának bemutatása az étkezéstől a sejtekig.  Lehetséges projektmunka:   * Felvilágosító kampány összeállítása az egészséges táplálkozás megvalósítására; a testsúllyal kapcsolatos problémák veszélyeinek megismerésére. * Az egészséges étkezési szokások népszerűsítése. * A táplálkozásnak és a mozgásnak a keringésre gyakorolt hatása, az elhízás következményei.   Számítások végzése a témakörben (pl. testtömeg-index, kalóriaszükséglet).  A szívműködést kísérő elektromos változások (EKG) gyógyászati jelentőségének megértése; a szívmegállás, szívinfarktus tüneteinek felismerése.  A pulzusszám, a vércukorszint, a testhőmérséklet és a vérnyomás fizikai terhelés hatására történő változásának megfigyelése és magyarázata.  A vér- és vizeletvizsgálat jelentősége, a laboratóriumi vizsgálat legfontosabb adatainak értelmezése.  Vénás és artériás vérzés felismerése, fedő- és nyomókötés készítése.  Önálló kutatómunka: milyen feltételekkel köthet életbiztosítást egy egészséges ember, illetve aki dohányzik, túlsúlyos, magas a vérnyomása, alkoholista vagy drogfüggő?  Adatgyűjtés arról, hogy milyen hatással van a dohányzás a keringési és a légzési szervrendszerre, illetve a magzat fejlődésére.  Az interneten található betegségtünetek értelmezése és értékelése.  Vita a rendszeres egészségügyi és szűrővizsgálatok, az önvizsgálat, a védőoltások, valamint az egészséges életmód betegség-megelőző jelentőségéről.  Az eredményes gyógyulás és az időben történő orvoshoz fordulás  ok-okozati összefüggésének bemutatása. | *Matematika:*  Adatok, rendezése, ábrázolása.  Matematikai modellek (pl. függvények, táblázatok, rajzos modellek, diagramok, grafikonok) értelmezése, használata.  *Informatika:*  adatok gyűjtése az internetről, prezentáció készítése.  *Magyar nyelv és irodalom:*  a szöveg egységei közötti tartalmi megfelelés felismerése; a szövegben alkalmazott speciális jelrendszerek működésének magyarázata (táblázat).  *Kémia:*  a legfontosabb tápanyagok (zsírok, fehérjék, szénhidrátok)kémiai felépítése.  *Technika, életvitel és gyakorlat:*  betegjogok. | |
| Kulcsfogalmak/ fogalmak | Tápanyag, anyagcsere, alapanyagcsere, emésztés, vér, vércsoport, véralvadás, immunitás, szűrlet, vizelet, só- és vízháztartás. | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **A belső környezet állandóságának biztosítása** | | | **Órakeret**  **9 óra** |
| **Előzetes tudás** | | A sejt felépítése, külső- és belső környezet, egyensúlyi állapot, környezethez való alkalmazkodás, az érzékszervek specializálódása adott inger felfogására. | | | |
| **A tematikai egység nevelési-fejlesztési céljai** | | A szervezet és a környezet kölcsönös egymásra hatásának megértése.  A környezeti jelzések kódolásának és dekódolásának értelmezése az érzékelés folyamatában.  Az alkohol és a kábítószerek káros élettani hatásának ismeretében tudatos, elutasító attitűd alakítása. | | | |
| **Problémák, jelenségek, gyakorlati alkalmazások, ismeretek** | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások:*  Mi történik, ha valamelyik érzékszervünk nem, vagy nem megfelelően működik?  Meddig tudjuk visszatartani a lélegzetünket, tudjuk-e szabályozni a szívverésünket?  Mit jelent a szemüveg dioptriája?  Miben hasonlít és miben különbözik az EKG és az EEG?  *Ismeretek:*  A környezeti jelzések érzékelésének biológiai jelentősége.  A hallás és egyensúlyozás, a látás, a tapintás, az ízlelés és a szaglás érzékszervei.  Az idegrendszer felépítése; a központi és a környéki idegrendszer főbb részei, az egyes részek. Az idegsejt felépítése és működése.  A feltétlen és a feltételes reflex.  A feltételes reflex, mint a tanulás alapja.  Az alapvető életfolyamatok (légzés, pulzusszám, vérnyomás, testhőmérséklet és vércukorszint) szabályozásának működési alapelve.  Az alkohol egészségkárosító hatásai.  A lágy és kemény drogok legismertebb fajtái, hatásuk az ember idegrendszerére, szervezetére, személyiségére.  A megelőzés módjai. | | | Az érzékeléssel kapcsolatos megfigyelések, vizsgálódások végzése, a tapasztalatok rögzítése, következtetések levonása.  Az érzékszervi fogyatékkal élő emberek elfogadása, segítésük kulturált módjainak bemutatása.  Adatgyűjtés a leggyakoribb szembetegségekről és korrekciós lehetőségeikről.  Annak megértése, hogy az érzékelés az érzékszervek és az idegrendszer együttműködéseként jön létre.  Az EEG működésének alapja és elemi szintű értelmezése.  Az idegsejt különleges felépítése és működése közötti összefüggés megértése.  Példák arra, hogy a tanulás lényegében a környezethez való alkalmazkodás.  Az egyensúlyi állapot és a rendszerek stabilitása közötti összefüggés felismerése, alkalmazása konkrét példákon.  A személyes felelősség tudatosulása, a szülő, a család, a környezet szerepének bemutatása a függőségek megelőzésében.  A kockázatos, veszélyes élethelyzetek megoldási lehetőségeinek bemutatása. | *Fizika:*  A hang keletkezése, hangforrások, a hallás fizikai alapjai.  Hangerősség, decibel.  Zajszennyezés.  A fény. A szem és a látás fizikai alapjai. Látáshibák és javításuk.  *Matematika:*  Változó helyzetek megfigyelése; a változás kiemelése (analízis).  Modellek megértése, használata.  *Magyar nyelv és irodalom:* Szövegértés – a szöveg elemei közötti ok-okozati, általános-egyes vagy kategória-elem viszony magyarázata; egy hétköznapi probléma megoldása a szöveg tartalmi elemeinek felhasználásával.  *Informatika:* szövegszerkesztés. | |
| **Kulcsfogalmak/ fogalmak** | Receptor, érzékszerv, reflex, reflexkör, feltétlen és feltételes reflex, központi és környéki idegrendszer. | | | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **A fogamzástól az elmúlásig** | | | **Órakeret**  **7 óra** |
| **Előzetes tudás** | | Sejtosztódás, szaporodási típusok a növény-és állatvilágban, a nemi érés jelei. | | | |
| **A tematikai egység nevelési-fejlesztési céljai** | | Felkészítés a felelősségteljes párkapcsolatra alapozott örömteli nemi életre és a tudatos családtervezésre.  Az életszakaszok főbb testi, lelki és magatartásbeli jellemzőinek megismerésével azoknak a viselkedési formáknak az erősítése, melyek biztosítják a korosztályok közötti harmonikus együttélést.  Az önismeret fejlesztésével hozzájárulás önmaguk kibontakoztatásához, mások megértéséhez, elfogadásához, a boldogságra való képesség kialakításához. | | | |
| **Problémák, jelenségek, gyakorlati alkalmazások, ismeretek** | | | **Fejlesztési követelmények** | **Kapcsolódási pontok** | |
| *Problémák, jelenségek, gyakorlati alkalmazások:*  Mi a szexualitás szerepe az ember életében?  Mely környezeti és életmódbeli hatások okozhatnak meddőséget?  *Ismeretek*:  A férfi és a nő szaporodási szervrendszerének felépítése és működése.  Elsődleges és másodlagos nemi jellegek.  A nemi hormonok és a pubertás.  Az ivarsejtek termelődése, felépítése és biológiai funkciója.  A menstruációs ciklus.  Az önkielégítés.  A fogamzásgátlás módjai, következményei.  Az abortusz egészségi, erkölcsi és társadalmi kérdései.  A nemi úton terjedő betegségek kórokozói, tünetei, következményei és megelőzésük.  A fogamzás feltételei, a méhen belüli élet mennyiségi és minőségi változásai, a szülés/születés főbb mozzanatai.  A méhen kívüli élet főbb szakaszainak időtartama, az egyed testi és szellemi fejlődésének jellemzői.  A serdülőkor érzelmi, szociális és pszichológiai jellemzői.  A személyiség összetevői, értelmi képességek, érzelmi adottságok.  Leány és női, fiú és férfi szerepek a családban, a társadalomban.  A családi és az egyéni (rokoni, iskolatársi, baráti, szerelmi) kapcsolatok jelentősége, szerepük a személyiség fejlődésében.  A viselkedési normák és szabályok szerepe a társadalmi együttélésben. | | | Az örökítő anyagot megváltoztató környezeti hatások megismerése, azok lehetséges következményeinek megértése, felkészülés a veszélyforrások elkerülésére.  Másodlagos nemi jellegek gyűjtése, magyarázat keresése a különbségek okaira.  Biológiai nem és nemi identitás megkülönböztetése.  A petesejt és a hím ivarsejt termelődésének összehasonlítása.  A nemek pszichológiai jellemzőinek értelmezése.  A biológiai és társadalmi érettség különbözőségeinek megértése.  Érvelés a tudatos családtervezés, az egymás iránti felelősségvállalásra épülő örömteli szexuális élet mellett.  Hiedelmek, téves ismeretek tisztázására alapozva a megelőzés lehetséges módjainak tudatosítása.  Mikortól tekinthető a magzat embernek/élőlénynek? – Érvelés a tudatos gyermekvárás mellett.  A születés utáni egyedfejlődési szakaszok legjellemzőbb testi és lelki megnyilvánulásainak összehasonlítása, különös tekintettel az ember életkora és viselkedése közötti összefüggésre.  Példák a családi és iskolai agresszió okaira, lehetséges kezelésére, megoldására. Szerepjáték (önzetlenség, alkalmazkodás, áldozatvállalás, konfliktuskezelés, probléma-feloldás).  Az adott életkor pszichológiai jellemzőinek értelmezése kortárs-segítők és szakemberek segítségével.  Szerepjáték, illetve kortárs irodalmi alkotások bemutatása a szerelemnek az egymás iránti szeretet, tisztelet és felelősségvállalás kiteljesedéseként történő értelmezéséről. | *Informatika:* szaktárgyi oktatóprogram használata.  *Fizika:*  ultrahangos vizsgálatok az orvosi diagnosztikában.  *Matematika:* ciklusonként átélt idő és lineáris időfogalom; időtartam, időpont.  *Magyar nyelv és irodalom:* szövegértés – a szöveg egységei közötti tartalmi megfelelés felismerése; a szöveg elemei közötti ok-okozati, általános-egyes vagy kategória-elem viszony felismerése; a bibliográfiai rendszer mibenléte és alkalmazása; a szövegben megfogalmazott feltételeket teljesítő példák azonosítása. | |
| **Kulcsfogalmak/ fogalmak** | Ivarsejt, nemi hormon, elsődleges, másodlagos nemi jelleg, nemi szerv, nemi identitás, szexualitás, abortusz, fogamzásgátlás, tudatos családtervezés. | | | | |

|  |  |
| --- | --- |
| **A fejlesztés várt eredményei 8. osztály végén** | Látja a sejtek, szövetek, és szervek felépítése és működése közötti összefüggést. **Érti a sejtszintű és a szervezetszintű életfolyamatok közötti kapcsolatot.**  **Ismerje a mozgásszervi betegségeket és megelőzésük módjait**.  Ismeri az ivaros és az ivartalan szaporodás előnyeit és hátrányait, szerepüket a fajok fennmaradásában, a földi élet változatosságának fenntartásában.  **Tisztában legyen saját teste felépítésével és alapvető működési sajátosságaival,** a férfi és a nő közötti különbséggel és a kamaszkor biológiai-pszichológiai problémáival. Ismeri a betegségek kialakulásának okait, megelőzésük és felismerésük módjait, az egészséges életmód és az elsősegélynyújtás legfontosabb szabályait. **Érti a szűrővizsgálatok jelentőségét a betegségek sikeres gyógyításában.**  **Önállóan és társaival együttdolgozva tud megfigyeléseket, vizsgálódásokat, kísérleteket végezni, tapasztalatairól feljegyzéseket készíteni, valamint jártassággal rendelkezik a mikroszkóp használatában.** |

**A szakmai munkaközösség javaslatára a helyi tantervünkben megfogalmazott minimum**

**követelményeket a továbbhaladás feltételének tekintjük.**